《题朔斋铁壁堂》
宋代·林希逸

耐久声名参古柏，绝清词翰赋薇花。几闻人似南都老，再有公生朔党家。

题扁不渐名铁壁，持荷更合侍金华。元城志业须翁了，推美还看入制麻。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。